CELEX: 62019CA0129
Language: da
Date: 2020-07-16 00:00:00
Title: Sag C-129/19: Domstolens dom (Store Afdeling) af 16. juli 2020 — Presidenza del Consiglio dei Ministri mod BV (anmodning om præjudiciel afgørelse fra Corte suprema di cassazione — Italien) (Præjudiciel forelæggelse – direktiv 2004/80/EF – artikel 12, stk. 2 – nationale ordninger, som garanterer en rimelig og passende erstatning til ofre for forsætlige voldsforbrydelser – anvendelsesområde – offer, der er bosiddende i den medlemsstat, på hvis område den forsætlige voldsforbrydelse er blevet begået – forpligtelse til at lade dette offer være omfattet af den nationale erstatningsordning – begrebet »rimelig og passende erstatning« – medlemsstaternes ansvar i tilfælde af tilsidesættelse af EU-retten)

7.9.2020   
            
            
               DA
            
            
               Den Europæiske Unions Tidende
            
            
               C 297/13
            
         
      Domstolens dom (Store Afdeling) af 16. juli 2020 — Presidenza del Consiglio dei Ministri mod BV (anmodning om præjudiciel afgørelse fra Corte suprema di cassazione — Italien)
      (Sag C-129/19) (1)
      
      (Præjudiciel forelæggelse - direktiv 2004/80/EF - artikel 12, stk. 2 - nationale ordninger, som garanterer en rimelig og passende erstatning til ofre for forsætlige voldsforbrydelser - anvendelsesområde - offer, der er bosiddende i den medlemsstat, på hvis område den forsætlige voldsforbrydelse er blevet begået - forpligtelse til at lade dette offer være omfattet af den nationale erstatningsordning - begrebet »rimelig og passende erstatning« - medlemsstaternes ansvar i tilfælde af tilsidesættelse af EU-retten)
      (2020/C 297/17)
      Processprog: italiensk
      
         Den forelæggende ret
      
      Corte suprema di cassazione
      
         Parter i hovedsagen
      
      
         Sagsøger: Presidenza del Consiglio dei Ministri
      
         Sagsøgt: BV
      
         Procesdeltager: Procura della Repubblica di Torino
      
         Konklusion
      
      
                  1)
               
               
                  EU-retten skal fortolkes således, at ordningen for en medlemsstats ansvar uden for kontraktforhold for den skade, der skyldes en tilsidesættelse af denne ret, finder anvendelse på ofre bosiddende i denne medlemsstat, på hvis område den forsætlige voldsforbrydelse er blevet begået, med den begrundelse, at den nævnte medlemsstat ikke rettidigt gennemførte artikel 12, stk. 2, i Rådets direktiv 2004/80/EF af 29. april 2004 om erstatning til ofre for forbrydelser.
               
            
                  2)
               
               
                  Artikel 12, stk. 2, i direktiv 2004/80 skal fortolkes således, at en fast erstatning ydet til ofre for et seksuelt overgreb i henhold til en national ordning for erstatning til ofre for forsætlige voldsforbrydelser ikke kan anses for »rimelig og passende« i denne bestemmelses forstand, såfremt den fastsættes uden hensyntagen til alvoren af den begåede lovovertrædelses følger for ofrene og dermed ikke udgør en tilstrækkelig erstatning for den lidte økonomiske og ikkeøkonomiske skade.
               
            
         (1)  EUT C 182 af 27.5.2019.